|  |
| --- |
| Հայաստանի Տարածքային Զարգացման ՀիմնադրամArmenian Territorial Development Fund |



 N\_\_\_\_\_\_\_\_\_\_ «14» հոկտեմբերի 2022թ.

**«Արարատ-Ճանշին» ՍՊԸ–ի տնօրեն**

**պարոն Ս. Վարդանյանին**

Հարգելի պարոն Վարդանյան

Հայաստանի տարածքային զարգացման հիմնադրամը (այսուհետ՝ Հիմնադրամ)  **«Արարատ-Ճանշին»** ՍՊԸ–ի (այսուհետ՝ Կապալառու) հետ 2022 թվականի մայիսի 10-ին կնքել է «Կապալային աշխատանքների կատարման» գնման **N ՋՀԲՄ-ԱՇՁԲ-2022/2/1/5/10** պայմանագիրը (այսուհետ` Պայմանագիր):

Պայմանագրի **1.3.** կետով նախատեսվել է Պայմանագրի **Հավելված N2/Օրացուցային գրաֆիկին** համապատասխան և սահմանված ժամկետներում աշխատանքների կատարում` կապված **«ՀՀ Արարատի մարզի Ազատավան համայնքի ջրամատակարարման համակարգի վերակառուցման», «ՀՀ Արարատի մարզի Նոր Ուղի համայնքի խմելու ջրամատակարարման համակարգի վերակառուցման», «ՀՀ Արարատի մարզի Վերին Արտաշատ համայնքի խմելու ջրամատակարարման համակարգի վերակառուցման»** **աշխատանքների (այսուհետ՝ Աշխատանքներ) կատարման** հետ:

Պայմանագիրը կնքվել է «Գնումների մասին» ՀՀ օրենքի 15-րդ հոդվածի 6-րդ մասի հիման վրա՝ առանց ֆինանսական միջոցներ նախատեսելու, իսկ ֆինանսական միջոցները նախատեսվել են Հայաստանի Հանրապետության կառավարության 2022 թվականի հուլիսի 21-ի «**«Հայաստանի Հանրապետության 2022 թվականի պետական բյուջեի մասին» Հայաստանի Հանրապետության օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ, լրացումներ կատարելու և գնման գործընթացները կազմակերպելու մասին»** թիվ 1134-Ն որոշմամբ: ֆինանսական միջոցներ նախատեսելու մասին և Աշխատանքների մեկնարկի մասին համաձայնագիրը **Կապալառուին** է ներկայացվել 2022 թվականի օգոստոսի 9-ին՝ հիմք ընդունելով Պայմանագրի 8.13-րդ կետը, որի համաձայն՝ **Կապալառուն համաձայնագիրը կնքում, իսկ տուժանքի ձևով ներկայացված որակավորման և պայմանագրի ապահովումների փոխարինման դեպքում նաև նոր ապահովումները Պատվիրատուին ներկայացնում է համաձայնագիր կնքելու ծանուցումը ստանալու օրվանից տասնհինգ աշխատանքային օրվա ընթացքում։ Հակառակ դեպքում պայմանագիրը Պատվիրատուի կողմից միակողմանիորեն լուծվում է**: **Կապալառուի** կողմից 2022 թվականի օգոստոսի 24-ին ներկայացվել է գրություն, որով Կապալառուն պահանջել է ազատել իրեն նշված համաձայնագիրը կնքելու պարտականությունից՝ հիմնվելով մինչև պայմանագրի կնքումն իրականացված գնումների գործընթացների սեփական մեկնաբանությունների վրա։

Ի պատասխան Կապալառուի կողմից ներկայացված պահանջի՝ Հիմնադրամի կողմից Կապալառուին ներկայացվել է գրություն, որով պարզաբանվել է, որ համաձայնագիր կնքելու պահանջը, ինչպես նաև համաձայնագիր չկնքելու հետևանքները սահմանվել են Պատվիրատուի և Կապալառուի միջև կնքված պայմանագրով, որով Կապալառուն տվել է պայմանագրով նախատեսված իրավունքների և պարտականությունների վերաբերյալ իր համաձայնությունը: Ներկայացված հիմքով կրկին առաջարկվել է ներկայացնել վերջնական դիրքորոշում Պայմանագրի կատարման ընթացքի և համաձայնագրի կնքման վերաբերյալ, ինչին ի պատասխան Կապալառուից 2022 թվականի սեպտեմբերի 15-ին ստացվել է նույնաբովանդակ մերժողական պատասխան։

Բացի վերոգրյալից, Հիմնադրամը 2022 թվականի սեպտեմբերի 19-ին դարձյալ դիմել է Կապալառուին և առաջարկել է երկու աշատանքային օրվա ընթացքում կնքել Պայմանագրի համաձայնագիրը, հակառակ դեպքում Կապալառուի նկատմամբ կկիրառվեն օրինական ուժի մեջ մտած Պայմանագրերով սահմանված դրույթները։ Գրությունը մնացել է անպատասխան։

Հաշվի առնելով նկարագրվածը և ղեկավարվելով Պայմանագրի **3.1.4** կետի **(ա)** ենթակետի և 8.13-րդ կետի դրույթներով, որոնց համաձայն Պատվիրատուն իրավունք ունի միակողմանի լուծել Պայմանագիրը, եթե Կապալառուն չի կնքում համաձայնագիրը և ժամանակին չի սկսում աշխատանքի կատարումը, կայացվել է որոշում` «Կապալային աշխատանքների կատարման գնման» **N ՋՀԲՄ-ԱՇՁԲ-2022/2/1/5/10** Պայմանագիրը համարել միակողմանիորեն լուծված:

Սույնով տեղեկացնում ենք Ձեզ նաև, որ ղեկավարվելով Ձեր կողմից ներկայացված Տուժանքի մասին համաձայնագրի 1.6 կետի դրույթներով, Պայմանագիրը չկատարելու համար Պատվիրատուն մտադիր է պահանջ ներկայացնել «Ամերիաբանկ» ՓԲԸ-ին` **37,353,661.4** (երեսունյոթ միլիոն երեք հարյուր հիսուներեք հազար վեց հարյուր վաթսունմեկ ՀՀ դրամ և քառասուն լումա) գումար ստանալու վերաբերյալ:

|  |  |  |
| --- | --- | --- |
|  **Հարգանքով`****Գործադիր տնօրեն**  |  | **Ա. Սողոմոնյան** |

*Կատարողներ՝*

*Ա. Բազեյան +374 60 501 560 +506*

*Ա. Իսախանյան +374 60 501 560 +106*

*Գ. Քարիմյան +374 60 501 560 +106*